                                         Materská škola Petzvalova 8, Žilina

                                                                Zápisnica 
                       z Rady školy zo dňa 12.03. 2026, konanej v MŠ Petzvalova 8, Žilina
Prítomní: viď. Podľa priloženej prezenčnej listiny

Program rokovania:

1. Otvorenie – oboznámenie s programom
2. Správa o VVČ
3. Vyhodnotenie plnenia ročného plánu práce MŠ – 1. polrok
4. Odchádzajúce deti do 1. ročníka ZŠ
5. Čerpanie financií za rok 2025
6. Informácie o výsledkoch štátnej školskej inšpekcie
7. Aktivity materskej školy – podujatia, spolupráca s rodičmi, plánované akcie na II. polrok
8. Materiálno-technické podmienky (opravy, investície)
9. Príprava na letnú prevádzku
10. Diskusia
11. Záver


Bod č. 1

Rokovanie Rady školy otvorila a viedla pani riaditeľka, ktorá privítala všetkých prítomných a oboznámila ich s programom rokovania. Konštatovala, že Rada školy je uznášania schopná, nakoľko je prítomný nadpočetný počet členov podľa prezenčnej listiny.


Bod č. 2, 3

V 1. polroku školského roka 2025/2026 prebiehala výchovno-vzdelávacia činnosť v súlade so Školským vzdelávacím programom. Výchovno-vzdelávací proces zabezpečovalo 17 pedagogických zamestnancov spĺňajúcich kvalifikačné predpoklady. Výchovno-vzdelávacia činnosť bola realizovaná prostredníctvom tematických celkov  a týždenných plánov. V školskom roku 2025/2026 sú evidované  3 deti vyžadujúce individuálny prístup. Podpora bola zabezpečovaná:
· úpravou metód a foriem práce,
· individuálnym prístupom pedagóga,
· podpora pedagogických asistentov učiteľa,
· spoluprácou CPP,
· konzultáciami so zákonnými zástupcami.
V ojedinelých prípadoch boli riešené problémy v správaní detí. Situácie boli riešené:
· individuálnymi rozhovormi s rodičmi,
· zápismi o incidente,
· odporúčaní odborného vyšetrenia.
V tomto bode pani riaditeľka informovala o:
· aktivitách materskej školy za 1. polrok (jesenné tvorivé dielne s rodičmi, divadlá, koncerty, Vianočné besiedky),
· spolupráca s rodičmi a inými inštitúciami.
Bolo konštatované, že výchovno-vzdelávací proces prebiehal v súlade s plánom práce školy.


Bod č. 4

V tomto bode pani riaditeľka informovala prítomných o deťoch, ktoré odchádzajú do 1 ročníka ZŠ – počet detí 60. Deti s predškolských tried sa zúčastnia na testoch školskej zrelosti v spolupráci so súkromným CPP Žilina dňa 14.04. – 15.04. 2026.


Bod č. 5

V tomto bode boli prítomní oboznámení s čerpaním finančných prostriedkov, využitím príspevkov od zákonných zástupcov – 2 % z daní a plánovanými investíciami (opravy v MŠ, nákup IKT techniky, údržba).


Bod č. 6

Pani riaditeľka oboznámila Radu školy s priebehom a závermi kontroly vykonanej Štátnou školskou inšpekciou, ktorá sa konala od 09.02. – 16.02. 2026. Predmetom ŠŠI bolo komplexné posúdenie úrovne riadenia materskej školy, podmienok výchovy a vzdelávania, kvality výchovno-vzdelávacieho procesu, vedenia pedagogickej dokumentácie a zabezpečovania bezpečnosti detí.
 Členovia Rady školy boli informovaní o:
· hodnotených oblastiach,
· silných stránkach MŠ,
· odporučené opatrenia k ďalšiemu skvalitneniu výchovno-vzdelávacieho procesu,
· inovovanie ŠVP, Školský poriadok do 31. 08. 2026
· prijatých opatreniach.
Pani riaditeľka prijala odporúčania a zapracovala ich do plánu práce školy na nasledujúce obdobie.


Bod č. 7

Rada školy bola informovaná o plánovaných akciách, ktoré MŠ plánuje realizovať v 2. polroku šk. roka 2025/2026. Medzi plánované akcie patria:
· Kurz korčuľovanie (predškoláci),
· Podoskopické vyšetrenie,
· Veľkonočné tvorivé dielne s rodičmi,
· Testy školskej zrelosti (predškoláci),
· Čokoládový workshop pre deti,
· Exkurzia – Okrasa, Čadca (predškoláci),
· MDD,
· Rozlúčka s predškolákmi.


Bod č. 8

Pani riaditeľka informovala členov Rady školy o materiálno-technickom zabezpečení MŠ v 1. polroku školského roka 2025/2026. Medzi vykonané práce patrili:
· bežné drobné úpravy a opravy interiérov a vybavenia,
· výmena PVC podlahy na troch poschodiach a chodbách,
· rekonštrukcia steny v školskej jedálni,
· výmena nových krytov na radiátoroch triedach aj v ŠJ,
· vytvorená nová Snoezelen miestnosť pre deti.
· do tried bol zakúpený nový nábytok a úložné boxy na hračky.
· do školskej kuchyne boli zakúpené nové stoly a stoličky pre kuchárky, nová chladnička a kuchynský robot.
Pani riaditeľka zároveň informovala o plánovaných investíciách do ďalšieho obdobia a postupnej modernizácie MŠ (postupná výmena starých IKT tabúľ v triedach)


Bod č. 9

V tomto bode bola Rada školy informovaná s plánovanou letnou prevádzkou MŠ, ktorá bude v prevádzke na základe zriaďovateľa v mesiaci august 2026.  Pani riaditeľka informovala členov, že letná prevádzka bude zabezpečená tak, aby boli dodržané všetky požiadavky na bezpečnosť a podnetné prostredie pre deti.


Bod č. 10

V rámci diskusie sa preberala téma školského dvora. Členovia rady školy boli informovaní o plánovaných úpravách a revitalizácii školského dvora. Zároveň bolo uvedené, že v súčasnosti sa čaká na vydanie stavebného povolenia.
V rámci diskusie sa preberala aj voľba Rady školy. Prítomní členovia boli oboznámení s postupom a organizačným zabezpečením celého procesu v súlade s platnou legislatívou.


Bod č. 11

Na záver zasadnutia Rady školy pani riaditeľka poďakovala prítomným členom za účasť a aktívnu diskusiu. Zasadnutie Rady školy bolo následne ukončené.







V Žiline, dňa 12.03. 2026


Meno a priezvisko                                                                 Meno a priezvisko
funkcia overovateľa:                                                              zapisovateľa:

..............................................                                                  ..............................................
.............................................                                                   ..............................................






